རྩེད་འགྲན་མཇུག་བསྡོམས་སྐབས་གསར་འགོད་པས་བོད་ཀྱི་བུ་མོ་རྩེད་འགྲན་པ་ཁག་ཅིག་ལ་རྩེད་འགྲན་སྐབས་ཚོར་བ་ག་འདྲ་བྱུང་སོང་ཞེས་དྲིས་པར།སི་ལ་ཀོ་སློབ་གྲྭའི་སློབ་མ་དབྱངས་ཆེན་གྱིས་སྔོན་མ་ཡིན་ན་བོད་ཀྱི་བུ་མོ་ཚོས་རྐང་རྩེད་སྤོ་ལོ་རྩེད་རྒྱུའི་ལམ་དང་ལུགས་སྲོལ་དེ་འདྲ་ཡོད་ས་མ་རེད།ད་རེས་ང་ཚོས་རྐང་སྤོལ་རྩེད་འགྲན་བྱ་སྐབས་ཚོར་བ་སྐྱིད་པོ་བྱུང་སོང་།གང་ཡིན་ཟེར་ན།དེས་མི་གཞན་པར་བོད་ཀྱི་བུ་མོ་ཚོས་ཀྱང་བྱེད་ཐུབ་ཀྱི་རེད་ཟེར་བའི་བརྡ་ཞིག་བཏང་བ་རེད།མ་འོངས་པར་ཡིན་ན་ཡང་མུ་མཐུད་ནས་རྐང་སྤོལ་རྩེད་རྒྱུ་ཡིན་ཞེས་བརྗོད་བྱུང་།